Diari Oficial de la Generalitat Valenciana


Sumari del DOGV 3757, del 25-05-2000 (2000/4124)

ORDRE de 18 de maig de 2000, de la Conselleria de Medi Ambient, per la qual es convoquen huit beques per a postgraduats relatives al sector mediambiental.
----------------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4124


Data del document
:   18-05-2000

Organisme emissor
:   Conselleria de Medi Ambient

Tipus de document
:   Ordre

Descriptors 

:   * assignació per estudis
    * suport econòmic
    * ajuda pública
    * política de medi ambient

ORDRE de 18 de maig de 2000, de la Conselleria de Medi Ambient, per la qual es convoquen huit beques per a postgraduats relatives al sector mediambiental. [2000/M4124]
  
Els pressupostos de la Generalitat Valenciana per a l'any 2000 preveuen la concessió de beques per a la realització d'estudis i preparació de documentació relativa al sector mediambiental de la Comunitat Valenciana.
  
Per això, fent ús de les facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
La Conselleria de Medi Ambient convoca huit beques per a la formació professional de postgraduats; les titulacions requerides i les unitats administratives de destinació s'especifiquen en l'annex I. Aquestes beques es regeixen pel que es disposa en la present ordre i en el Decret 108/1992, de 6 de juliol, del Govern Valencià.
  
Article 2
  
Poden optar a l'obtenció d'aquestes beques les persones que reunisquen els següents requisits:
  
a) Ser espanyol o tenir la nacionalitat d'un dels estats membres de la Unió Europea.
  
b) Estar en possessió de la titulació exigida en l'annex I.
  
c) No patir cap malaltia o discapacitat que impossibilite el compliment de les seues obligacions.
  
Article 3
  
El període de gaudi de les beques comprén des de l'1 de juliol de 2000 fins al 31 de desembre de 2000, excepte per a les tres beques corresponents a l'Àrea de Qualitat Ambiental, en què comprendrà des de l'1 de setembre de 2000 fins al 31 de desembre de 2000. No obstant això, aquest període es pot prorrogar a l'exercici de 2001, amb les següents condicions:
  
- El període de gaudi de les beques, inclòs el període de pròrroga, no pot excedir els 12 mesos.
  
- El període de pròrroga finalitzarà amb la incorporació dels becaris corresponents a la convocatòria de l'any 2001.
  
- Que hi haja consignació pressupostària en l'exercici 2001.
  
Article 4
  
Les beques estan dotades amb 95.000 pessetes mensuals cada una més l'assistència sanitària, amb un import global màxim de 4.103.400 pessetes (24.661,93 euros). El finançament s'ha de fer a càrrec de les següents línies pressupostàries: les corresponents al Gabinet Tècnic, a la línia 404/000/00 del capítol IV del programa 442.20, amb un import màxim de 1.758.600 pessetes (10.569,40 euros); les corresponents a l'Àrea d'Educació Ambiental, a càrrec de la línia 405/000/00 del capítol IV del programa 442.60, amb un import màxim de 1.172.400 pessetes (7.046,27 euros); i les corresponents a l'Àrea de Qualitat Ambiental, a càrrec de la línia 407/000/00 del capítol IV del programa 442.50, amb un import màxim de 1.172.400 pessetes (7.046,27 euros); totes elles referides als pressupostos de la Generalitat Valenciana per a l'any 2000.
  
L'import de les beques es pagarà mensualment, després de la certificació del cap de la unitat administrativa corresponent.
  
Article 5
  
Els becaris han de realitzar les funcions que els assigne la unitat administrativa corresponent, amb la finalitat d'assolir els objectius de pràctica professional previstos.
  
El temps de dedicació setmanal és de 20 hores setmanals, i el treball es desenvoluparà a València. A més, el becari disposa d'un màxim de 30 dies per a dedicar-los a altres temes de formació, distribuïts en períodes d'un mínim de set dies.
  
Article 6
  
Les sol·licituds, formalitzades segons el model adjunt en l'annex II, s'han de dirigir al conseller de Medi Ambient. S'han de presentar al Registre General d'aquesta Conselleria, situat al carrer de Francesc Cubells, número 7, codi postal 46192 València, o s'han de tramitar per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
El termini de presentació de les sol·licituds és de 15 dies hàbils a comptar de l'endemà de la publicació de la present ordre en el Diari Oficial de la Generalitat Valenciana.
  
Article 7
  
Junt amb la sol·licitud cal adjuntar el currículum del sol·licitant i tot tipus de mèrits professionals que han de ser acreditats en el moment de presentació de les sol·licituds. Per a l'acreditació cal adjuntar l'original o la còpia compulsada del documents acreditatius.
  
Els sol·licitants han d'estar en possessió del títol acadèmic exigit, havent-lo obtingut amb posterioritat al curs acadèmic 1990/1991.
  
El currículum es valorarà de conformitat amb el següent barem:
  
a) Expedient acadèmic: fins a 4 punts.
  
b) Cursos i activitats formatives: fins a 2 punts.
  
c) Experiència professional relacionada amb l'àrea de formació de la beca: fins a 1 punt.
  
d) Idiomes: fins a 2 punts.
  
e) Coneixements de valencià: fins a 1 punt.
  
Article 8
  
El procés de selecció consta de les següents fases:
  
1. La comissió a què fa referència l'article 9 de la present disposició avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. El candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria especialitat de la beca per la qual opten, la data de realització de la qual es farà publica per mitjà d'un anunci al tauler de la Conselleria de Medi Ambient (carrer de Francesc Cubells, número 7, 46888 València), a la planta baixa, a partir del quart dia natural de l'acabament del termini de presentació de sol·licituds. L'entrevista es valorarà amb un màxim de 5 punts.
  
Sumats els punts obtinguts en la fase primera i segona, se seleccionaran els candidats per ordre de puntuació i s'exposarà la llista al tauler esmentat durant 10 dies per a la fase d'al·legacions.
  
Article 9
  
1. Les beques es concediran mitjançant una resolució del conseller de Medi Ambient publicada en el Diari Oficial de la Generalitat Valenciana, en el termini màxim de dos mesos a comptar de la data de la publicació de la present ordre, a proposta d'una comissió d'avaluació formada per:
  
- President: Jorge Lamparero Lázaro (secretari general de la Conselleria de Medi Ambient)
  
- Secretari/a: un funcionari/ària designat per la Secretaria General Administrativa
  
- Vocals:
  
- Vicente Doménech Gregori
  
- Carmen del Río Vidal
  
- Francisco Segura Sobrino
  
- José Vicente Miró Bayarri
  
- Javier Valero Arrazola
  
- Marta Ponce González
  
- Patricia Callaghan Pitlik
  
Suplents:
  
- Presidenta: Adoración de Rufino (secretària general administrativa)
  
- Secretari: Aurelio Sáez (tècnic del Gabinet d'Estudis i Publicacions)
  
- Vocals:
  
- Enrique Martí Selva
  
- Josefina Martí Puig
  
- Alejandro Ribes Konikx
  
- Ángeles Bover Belenguer
  
- Ángel La Orden Gil
  
Article 10
  
Són obligacions dels becaris:
  
1. Acceptar i complir les normes establides en l'articulat d'aquesta convocatòria, així com les instruccions que, durant el període de vigència de la beca, reben del cap de la corresponent unitat administrativa.
  
2. Començar el gaudi de la beca dins del termini que se'ls assenyale i desenvolupar la seua tasca sense que cap altre compromís impedisca o dificulte la consecució i el compliment dels compromisos adquirits.
  
3. Totes les activitats que calguen per al compliment dels objectius necessaris.
  
4. Les beques són incompatibles amb altres que es pogueren concedir per a la mateixa o similar activitat.
  
5. La condició de becari no genera cap relació laboral ni administrativa amb la Generalitat Valenciana.
  
Article 11
  
Es constituirà una borsa de reserva per a cada titulació amb els aspirants que no resulten adjudicataris de les beques, prioritzats per ordre de puntuació, per a cobrir les vacants que per incidències, renúncies, abandonaments o incompliments puguen sorgir durant el període de gaudi.
  
Article 12
  
Amb la finalitat de donar cobertura sanitària a les persones adjudicatàries de les beques, seran incloses en una pòlissa col·lectiva subscrita amb una empresa asseguradora.
  
Article 13
  
El secretari general resoldrà les incidències que sorgisquen durant el període de gaudi de les beques, i pot deixar-les sense efecte, després de l'audiència a l'interessat, en els següents supòsits:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits per la convocatòria.
  
Disposició final
  
La present ordre entra en vigor l'endemà d'haver sigut publicada en el Diari Oficial de la Generalitat Valenciana.
  
València, 18 de maig de 2000
  
El conseller de Medi Ambient,
  
FERNANDO MODREGO CABALLERO
  
ANNEX I
  
Àrees de formació de les beques, titulació i requisits:
  
1. Gabinet Tècnic de la Secretaria General: 3 beques.
  
Titulació requerida:
  
a) Llicenciatura en Ciències Econòmiques.
  
b) Llicenciatura en Ciències Biològiques.
  
c) Llicenciatura/Diplomatura en Biblioteconomia i Documentació.
  
2. Direcció General d'Educació i Qualitat Ambiental
  
2.1 Àrea d'Educació Ambiental: 2 beques.
  
Titulació requerida:
  
a) Estudis en l'àrea d'educació ambiental:
  
- Llicenciatura en Geografia
  
- Llicenciatura en Ciències Econòmiques
  
- Llicenciatura en Ciències Biològiques
  
- Llicenciatura en Farmàcia
  
- Llicenciatura en Veterinària
  
- Enginyer/a agrònom/ma
  
- Enginyer/a forestal
  
b) Preparació de documentació i organització bibliogràfica en matèria d'educació ambiental:
  
- Llicenciatura en Geografia i Història, especialitat de Biblioteconomia i Documentació.
  
2.2 Àrea de Qualitat Ambiental: 3 beques.
  
Titulació requerida i requisits per a totes les beques:
  
- Llicenciatura en Ciències Químiques
  
- Llicenciatura en Ciències Físiques
  
- Llicenciatura en Ciències Biològiques
  
- Llicenciatura en Ciències Ambientals
  
- Llicenciatura en Farmàcia
  
- Enginyer/a industrial
  
- Enginyer/a químic/ca
  
Estar en possessió del carnet de conduir tipus B1.